ইবরাহীম খাঁর চিঠি পাবার (১৯২৫-১৯২৭) পর নজরুল কেন জবাব দিতে দু’বছর সময় নিলেন? এ বিষয়টির প্রতি নজরুল গবেষকদের দৃষ্টি দেয়া দরকার। তবে মনে করি, খাঁ সাহেবের চিঠি পাওয়ার পর থেকেই নজরুলের ভেতর একধরনের পরিবর্তনের হাওয়া বইতে শুরু করে। যদিও ১৯২৮ সালে প্রকাশিত হয়-‘জিঞ্জির,’ ‘সঞ্চিতা,’ ‘বুলবুল,’ এবং ১৯২৯ সালে-‘চক্রবাক,’ ‘সন্ধ্যা’ ও ‘চোখের বালি’। তবুও ধরে নেয়া যায়-নজরুলের চিন্তাগত টার্নিংপয়েন্ট হলো-১৯৩০। লক্ষণীয় বিষয় বটে, ১৯৩০ সালে ‘প্রলয়-শিখা,’ ‘নজরুল গীতিকা,’ ‘চন্দ্রবিন্দু,’ ‘মৃত্যুক্ষুধা’ প্রকাশের সাথে সাথে আর একটি-নজরুলের প্রথম অনূদিত গ্রন্থ’ প্রকাশিত হল-‘দীওয়ান-ই-হাফিজ’-এর কাব্যানুবাদ। আর তার এই চিন্তাগত পরিবর্তনের উজ্জ্বল সফল পরিণতি লাভ করেছে, ১৯৩৩ সালে, ‘কাব্য আমপারার’ কাব্যানুবাদের মাধ্যমে। নজরুলের সুস্থাবস্থায়, ১৯৩৮ সাল পর্যন্ত তার গ্রন্থ’ প্রকাশের এই ধারাবাহিকতা অব্যাহত ছিল।